கேள்வி: பூச்சி சீனிவாச அய்யங்கார் பற்றி விளக்கவும்.
பதில்: பூச்சி சீனிவாச அய்யங்கார். (''Poochi Srinivasa Iyengar'') (பிறப்பு:1860 -இறப்பு:1919), இவரது இயற்பெயர் இராமநாதபுரம் சீனிவாச அய்யங்கார் என்பதாகும். கர்நாடக இசைப் பாடகர் மற்றும் இசை அமைப்பாளர் ஆவார். இராமநாதபுரம் அனந்தநாராயண அய்யங்கார்- இலக்குமி தம்பதியருக்கு 16 ஆகஸ்டு 1860 அன்று பிறந்தவர் சீனிவாச அய்யங்கார். தமிழ் புரவலர் பாண்டித்துரைத் தேவர், சீனிவாசனின் பள்ளிப் பருவத் தோழர் ஆவார்.[https://sriramv.com/2010/08/09/ramanathapuram-poochi-srinivasa-iyengar-2/ Ramanathapuram Poochi Srinivasa Iyengar] தியாகராஜர் குரு-சிஷ்யப் பாரம்பரியம் வந்த பட்டணம் சுப்பிரமணிய ஐயர் சீடராக சேர்ந்து கர்நாடக இசைப் பயின்றவர். இவரது பல சீடர்களில் பிரபலமானவர் அரியக்குடி இராமானுஜ ஐயங்கார் ஆவார். நூற்றுக்கும் மேற்பட்ட கீர்த்தனைகள் இயற்றிய பூச்சி சினிவாசய்யங்கார,[https://www.thehindu.com/entertainment/music/poochi-srinivasa-iyengars-vast-treasure-of-compositions/article65059477.ece ‘Poochi’ Srinivasa Iyengar’s vast treasure of compositions] அக்கீர்த்தனைகளில் குறிப்பிட்ட முத்திரை (இசை) பயன்படுத்தியுள்ளார். இவர் 20 சூலை 1919 அன்று மறைந்தார். இவரது கீர்த்தனைகள் வண்டுகள் ரீங்காரம் செய்வது போன்று இனிமையாக இருக்கும் என்பதால், இவரை பூச்சி சீனிவாச அய்யங்கார் என்பர்.